**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának**

**2018. december 4-i ülésére**

**Javaslat a Szombathelyi Derkovits Gyula Általános Iskola műfüves pálya megvalósítására vonatkozó kérelmének támogatására**

A Szombathelyi Derkovits Gyula Általános Iskola a mindennapos testnevelés megvalósításának biztosítása érdekében kültéri műfüves pálya kialakítását tervezi, amely megvalósítási költségéhez kérte Önkormányzatunk támogatását. A pálya kialakítása 6.154.097,- Ft-ba kerülnek, a költségek mintegy 50 %-át, bruttó 3 millió Ft-ot kértek Önkormányzatunktól. Polgármester Úr 2018. szeptember 25-én írt levelében felkérte a Szombathelyi Köznevelési GAMESZ-t (a továbbiakban: GAMESZ), hogy a Szombathelyi Tankerületi Központtal együttműködve szíveskedjék megvizsgálni a fejlesztés megvalósításának lehetőségét.

A GAMESZ egyeztetett a Szombathelyi Derkovits Gyula Általános Iskola igazgatójával, illetve az intézményt fenntartó Szombathelyi Tankerületi Központtal. A GAMESZ a műfüves pálya megvalósításával kapcsolatosan az alábbiakról tájékoztatott:

* Az iskola az udvari salakos pálya helyére tervezi kialakítani a műfüves sportpályát, melynek tervezett mérete 14x28m. A fejlesztés megvalósítására az iskola az Átrium 98’ Kft.-től kért árajánlatot. A pálya kialakításának teljes költsége a benyújtott árajánlat alapján 6.154 e Ft, a kivitelezés várható időpontja 2019 év.
* A kért árajánlat és a helyszín megtekintése alapján a fejlesztés megvalósítható, azonban a pálya melletti fák problémát okozhatnak a teljes méret kialakításában és a pálya állapotának fenntartásában. Ezt a kivitelezés előtt figyelembe kell venni.
* Az Önkormányzattól kért bruttó 3 millió Ft összegű támogatás - az Önkormányzat jóváhagyásával - a GAMESZ 2018. évi pénzmaradványából biztosítható. Pénzmaradvány előre láthatóan az élelmezés és az energia tételeken várható.
* A tájékoztatót a GAMESZ szóban azzal egészítette ki, hogy a Szombathelyi Tankerületi Központtal, valamint a Szombathelyi Derkovits Gyula Általános Iskola igazgatójával egyeztetés történt arról is, hogy a fennmaradó összeget a Tankerületi Központ biztosítsa.

Előzőek alapján kérem a Tisztelt Bizottság támogatását ahhoz, hogy a műfüves pálya a Szombathelyi Derkovits Gyula Általános Iskolában oly módon kerüljön megvalósításra, hogy a Szombathelyi Köznevelési GAMESZ a 2018. évi pénzmaradványa terhére 3 millió Ft-ot, a Tankerületi Központ a pálya megépítéshez szükséges további költségeket biztosítja.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. november „ "

**/: Koczka Tibor: /**

**HATÁROZATI JAVASLAT**

**…/2018. (XII.4.) OSzB. számú határozat**

Az Oktatási és Szociális Bizottság a „Javaslat a Szombathelyi Derkovits Gyula Általános Iskola műfüves pálya megvalósítására vonatkozó kérelmének támogatására” című előterjesztést megtárgyalta. A Bizottságegyetért azzal, hogya műfüves pálya a Szombathelyi Derkovits Gyula Általános Iskolában oly módon kerüljön megvalósításra, hogy a Szombathelyi Köznevelési GAMESZ a 2018. évi pénzmaradványa terhére 3 millió Ft-ot, a Tankerületi Központ a pálya megépítéshez szükséges további költségeket biztosítja.

**Felelősök:** Rettegi Attila a Bizottság elnöke

/A végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője

Imréné Erényi Katalin, a Szombathelyi Köznevelési GAMESZ igazgatója/

**Határidő:** 2018. évi pénzmaradvány jóváhagyása